TÁJÉKOZTATÁS
Tisztelt Szülők, Kedves Tanulók!


Bázakerettye Község Önkormányzat Képviselő-testülete évente egy alkalommal iskolakezdési támogatást nyújt azon a település közigazgatási területén állandó lakóhellyel rendelkező és életvitelszerűen a településen élő tanuló részére, aki az adott tanévben tanulmányait bármely alap - vagy középfokú oktatási intézményben megkezdi, és akinek családjában az egy főre jutó havi jövedelem a szociális vetítési alap kilencszeresét nem haladja meg. (28.500,- Ft x 9 = 256.500,- Ft/fő)
 A támogatás összege az általános iskolai tanuló részére 10 000,- Ft.
 A támogatás összege a középiskolai tanuló részére 20 000,- Ft.
Az iskolakezdési támogatás minden év augusztus 1. és október 31. napja között az önkormányzati rendelet 5. melléklet szerinti formanyomtatványon igényelhető.
 A kérelemhez mellékelni kell a kereseti igazolásokat (ennek hiányában a bérpapír is megfelelő). 
Augusztus hónapban benyújtásra kerülő kérelem esetében a július havi jövedelmet, szeptember hónapban benyújtásra kerülő kérelem esetében az augusztus havi jövedelmet, október hónapban benyújtott kérelemhez a szeptember havi jövedelmet kell igazolni.
16. életévüket betöltött középiskolás esetén az érvényes diákigazolványt, vagy az azt helyettesítő OKTIG rendszerből kiállított QR kódos igazolást.
Abban az esetben, ha a tanuló a 18. életévét betöltötte, a támogatást a tanuló kérheti.
Szíveskedjenek a határidőre figyelni, ami jelen esetben 2026. október 31. 
Nyomtatvány a Bázakerettyei Közös Önkormányzati Hivatalban mindenki rendelkezésére áll, illetve letölthető a Nemzeti Jogszabálytár oldaláról www.njt.hu /önkormányzati rendeletek/ 7/2021.(VI.30.) önkormányzati rendelet
Bázakerettye, 2026. július 31.
						
							                 Iványi László
								      polgármester
